Slíkt sé enn mikilvægara nú en áður en auðlindalöggjöfin var samþykkt illu heilli árið 1998 þar sem eignarhald á auðlindum , þar með vatni , var bundið eignarhaldi á landi . Með öðum orðum , sala á landi er sala á grunnvatni . Af þessu hefur Ólafur engar áhyggjur og segir lagabreytingar mínar mundu auk þess stuðla " að lækkun á verði fasteigna með því að minnka hóp hugsanlegra kaupenda . Það er ekki núverandi eigendum í hag " . Ólafur vitnar í ummæli mín í fjölmiðlum um að landakaup auðmanna geti valdið héraðsbresti . Hið sama gerir Sif Sigmarsdóttir rithöfundur í grein á leiðaraopnu í sama blaði : " Ögmundur Jónasson hefur síðustu daga farið mikinn í tilraunum sínum til að selja frumvarp sem hann vinnur nú að og á að banna erlendum ríkisborgurum að kaupa jarðir á Íslandi . Hann segist vera að bregðast við þróun sem sé að eiga sér stað hér á landi . " Það sem er að gerast er að erlendir auðmenn eru að safna hér jörðum kaupa jarðir og leggja byggðarlögin í rúst . " Sannleikurinn er hins vegar sá að útlendingar eiga aðeins hluti í 101 jörð á Íslandi af þeim ríflega 7.600 sem skráðar eru í fasteignaskrá . Sveitarstjórar sem fréttamenn Sjónvarpsins ræddu við í kvöldfréttum í fyrrakvöld könnuðust jafnframt ekki við lýsingar innanríkisráðherra um afleiðingar jarðakaupa þessara fáu útlendinga . " Ég verð að játa að ég varð svolítið hissa að heyra afdráttarlausar yfirlýsingar sumra sveitarstjórnarmanna um þessi efni því orð mín voru ekki úr lausu lofti gripin . Ég hef setið fundi þar sem sveitarstjórnarmenn lýstu því yfir að þar sem auðmenn keyptu jarðir þar sem áður var búskapur , en til þess eins að eiga þær , þá vildi brenna við að dofnaði svo mjög yfir samfélaginu að til mikilla vandræða horfði . Minnist ég þess að á einum slíkum fundi var orðalagið viðhaft sem ég notaði í fréttum . Ég lét þess hins vegar getið í fréttatímum að hér væri fyrst og fremst um að ræða vísbendingar í þessa átt . Þann vanda sem Ólafur telur engan vera , verður að skoða með hliðsjón af langtímaþróun . Við þurfum nefnilega að fara að líkt að og Kínverjar , að temja okkur að hugsa langt fram í tímann , ekki síst þegar gull 21. aldarinnar , drykkjarvatnið , er annars vegar . Verðsprenging ekki til góðs Varðandi ábendingar ritstjórans um fasteignaverð leyfi ég mér að fullyrða að fjárfestingar auðmanna í bújörðum hafi verið til ills , þrýst verðinu upp fyrir kaupgetu venjulegra Íslendinga . Þess eru ófá dæmi um að afkomandi bónda sem er að bregða búi vilji kaupa systkini sín út en ráði ekki við það vegna söluverðsins eða þá að auðkýfingar setji verðið upp . Að sjálfsögðu eru þeir ekki síður innlendir en erlendir . En mér finnst ástæða til að geta þessa í ljósi framangreindra ummæla ritstjórans um ágæti verðsprengingar á fasteignamarkaði . ( Orlaðalgsvilla lagfærð og spurningamerki sett í fyrirsögn sem fallið hafði niður )